הבחירות לכנסת העשרים ושש

**[[הבחירות לכנסת]] העשרים ושש** צפויות להתקיים ב־27 באוקטובר 2026, ט"ז בחשוון ה'תשפ"ז, אלא אם כן הן תוקדמנה או תידחנה. תוצאות הבחירות יקבעו את הרכב הכנסת העשרים ושש.

## ועדת הבחירות המרכזית לכנסת
הבחירות בישראל מנוהלות על-ידי ועדת הבחירות המרכזית לכנסת, המורכבת מנציגי הסיעות המיוצגות בכנסת היוצאת בהתאם לגודלן היחסי, ובראשה עומד שופט בית המשפט העליון. בראש ועדת הבחירות המרכזית לכנסת העשרים ושש יושב השופט נעם סולברג, ומנכ"לית ועדת הבחירות היא אורלי עדס.

על החלטות בולטות של הוועדה בשנת 2026 ראו ועדת הבחירות המרכזית לכנסת#ועדת הבחירות המרכזית לכנסת העשרים ושש.

## מועד הבחירות
לצורך קביעת מועד הבחירות החוקי, נדרש יושב ראש ועדת הבחירות המרכזית לכנסת לפרשנות של  בחוק־יסוד: הכנסת, הקובע כי:

בתשובה לעתירה של עורך דין פרטי בנושא זה, הוגשו חוות דעת של הייעוץ המשפטי של הכנסת ושל הייעוץ המשפטי לממשלה לפיהן הבחירות לכנסת העשרים ושש צריכות להתקיים בחודש חשוון התשפ"ז לאחר חלוף 4 שנים מהבחירות לכנסת הקודמת ולא לאחר קרוב ל־5 שנים כפי שפרש העותר. סיעת הליכוד וסיעות קואליציה נוספות טענו בתשובתן לעתירה שעל הבחירות להתקיים ב־2 בנובמבר 2027, ב' בחשוון ה'תשפ"ח, כאשר קובעים את סיום כהונת הכנסת הנבחרת לחודש חשוון הראשון שלאחר תום ארבע שנים מיום הבחירות לכנסת העשרים וחמש שהתקיימו בז' בחשוון ה'תשפ"ג (1 בנובמבר 2022), לפי גישה זו, כהונת הכנסת העשרים וחמש תהיה ארוכה באופן חריג ותעמוד על כחמש שנים. סיעת יש עתיד וסיעות אופוזיציה נוספות טענו שעל הבחירות לכנסת העשרים ושש להתקיים בחודש חשוון התשפ"ז וכי פרשנות שלפיה הכנסת תכהן כ־5 שנים, אינה הולמת את הוראת סעיף 8 לחוק היסוד, הקובעת כי כנסת תכהן 4 שנים מיום בחירתה.

יו"ר הוועדה, השופט נעם סולברג, קיבל את פרשנות הייעוץ המשפטי על פיה אמנם ניתן לפרש את סעיף 36 על פי כל אחת משתי האפשרויות המובילות לבחירות בחשוון של שנת התשפ"ז או חשוון של שנת התשפ"ח אולם בבחינה במבט רחב של כלל ההוראות החוקתיות, הקובעות את משך כהונתה של הכנסת ואת מועד הבחירות, רק פרשנות אחת נמצאת אפשרית; זו שמביאה לכך שהכנסת תכהן לכל הפחות 4 שנים ולא 5 שנים או קרוב לכך. בהתאם לכך קבע יו"ר ועדת הבחירות כי מועד הבחירות הוא בתאריך ט"ז בחשון התשפ"ז (27 באוקטובר 2026), בחלוף 4 שנים ו-10 ימים ממועד בחירתה של הכנסת העשרים וחמש.

## היערכות המפלגות ויצירת הרשימות
### רשימות המיוצגות בכנסת העשרים וחמש
#### [[הליכוד]]

##### המיזוג עם [[תקווה חדשה]]
ב־12 במרץ 2024 הודיע יו"ר מפלגת תקווה חדשה, גדעון סער, על פירוק רשימת המחנה הממלכתי במסגרתה רצו יחד המפלגות תקווה חדשה וכחול לבן חוסן לישראל של בני גנץ. כמו כן הודיע סער שמפלגתו תקרא "תקווה חדשה - הימין הממלכתי". מספר ימים לאחר מכן פרשו סער ומפלגתו גם מהקואליציה. הסיעה, שמותגה מחדש תחת השם **הימין הממלכתי**, הצטרפה שוב לקואליציה בספטמבר 2024. ב-13 במרץ 2025 חתמו סיעות הימין הממלכתי והליכוד על הסכם הכולל מיזוג עתידי במסגרתו, בבחירות אלה, יגישו רשימת מועמדים משותפת מטעם הליכוד.
##### הבחירות הפנימיות

ב-23 באוקטובר 2025 החליט מרכז הליכוד על קיום בחירות מקדימות לתפקיד יו"ר הליכוד. בנימין נתניהו, יו"ר המפלגה המכהן, היה היחיד שהגיש מועמדות ולכן הוכרז כיו"ר התנועה ומועמדה לראשות הממשלה.

#### [[יש עתיד]]

ועידת המפלגה הייתה אמורה להתכנס בדצמבר 2023 אך הכינוס נדחה למרץ 2024 בשל מלחמת חרבות ברזל. ב־28 במרץ התכנסה הוועידה והתקיימו הפריימריז לראשות המפלגה, בהם התמודדו היו"ר המכהן יאיר לפיד ומולו ח"כ רם בן ברק. בפריימריז הצביעו 587 מחברי הוועידה. לפיד ניצח ברוב של 52.5% לעומת 47.5% לבן־ברק. ההפרש בין השניים היה 29 קולות.
#### [[הדמוקרטים]]

ב־7 בדצמבר 2023 הודיעה יושבת ראש מפלגת העבודה מרב מיכאלי על הקדמת הפריימריז לראשות המפלגה ועל כך שלא תתמודד בהם שכן בכוונתה לפרוש מהפוליטיקה. בהמשך, בחודש פברואר 2024, נקבע מועד הפריימריז ל־28 במאי. חה"כ לשעבר וסגן הרמטכ"ל לשעבר יאיר גולן הודיע על התמודדותו בפריימריז לראשות המפלגה וכן על רצונו ליצור איחוד פוליטי במחנה השמאל. בחודש מרץ הודיעו חברי הכנסת ממפלגת העבודה גלעד קריב ונעמה לזימי על תמיכתם במועמדותו. בנוסף לגולן הכריזו על מועמדותם גם עוה"ד איתי לשם (המגדיר עצמו כחושף שחיתות החותר לחשוף פרשת שוחד לכאורה בין ראש הממשלה נתניהו לרשת החברתית פייסבוק), איש העסקים אבי שקד המתנגד לאיחוד עם מרצ אותו מקדם גולן, וכן פעיל המפלגה עזי נגר.

בבחירות לראשות המפלגה, שהתקיימו ב־28 במאי 2024, זכה האלוף במיל' יאיר גולן ונבחר לתפקיד יו״ר מפלגת העבודה. גולן קיבל 95.15% מהקולות. לקראת בחירות אלו הצטרפו כעשרים אלף מתפקדים חדשים למפלגה.

ב־30 ביוני 2024, הכריזו מפלגת העבודה ומרצ על איחוד למפלגה חדשה אשר נקראת הדמוקרטים.

עד לפברואר 2026 הודיעו מספר דמויות מוכרות במחנה השמאל על כוונה להתמודד בפריימריז של המפלגה - ח"כ לשעבר מיש עתיד ענבר בזק, אלוף במיל' נמרוד שפר, סנ"צ בדימוס דני אלגרט, נאור נרקיס, מורן מישל, עמית מזרחי, תומר אביטל, חנן זיסו,עוה"ד איתי לשם, עמי דרור מאחים לנשק וחברת הכנסת לשעבר מטעם מפלגת העבודה אמילי מואטי.

### רשימות נוספות
#### [[נפתלי בנט|בנט 2026]]

ב-1 באפריל 2025 הקים בנט את מפלגת בנט 2026. נכון לתאריך זה שם המפלגה הוא בנט 2026 אך הוא עשוי להשתנות.
#### [[זהות (מפלגה)|זהות]]
מפלגת זהות בראשות משה פייגלין, הכריזה בינואר 2024 על התמודדות בבחירות הבאות. לאחר שהתמודדה בבחירות לכנסת ה־21, המפלגה השעתה את פעילותה ב־2021 ורבים מחבריה התפקדו לליכוד, בהם פייגלין עצמו שנבחר ב־2022 במקום ה־54 ברשימת הליכוד ופרש מהמפלגה בסוף 2023.

#### [[ישר! עם איזנקוט]]
הרמטכ"ל וחבר הכנסת לשעבר גדי איזנקוט הקים בספטמבר 2025 את מפלגת "ישר! עם איזנקוט". לצד איזנקוט חברים במפלגה יואב הורוביץ, אורית פרקש-הכהן, שיר סיגל, מתן כהנא, טל רוסו, פרופ' מנואל טרכטנברג, ניר זוהר, ענבר גיטי-הרוש ופרופ' ישי בר.

נקבע שעד כשנה לאחר הבחירות יכהן איזנקוט כראש המפלגה.

#### המפלגה הכלכלית
מפלגתו של ירון זליכה שהתמודדה בבחירות לכנסת ה-24 ובבחירות לכנסת ה-25 אך לא עברה בשתיהן את אחוז החסימה הודיעה שתתמודד גם בבחירות אלו.

#### המילואימניקים
מפלגה חדשה בראשות יועז הנדל. הרכב הרשימה היה אמור להיקבע בבחירות מקדימות ב-8 בפברואר 2026, אך באותו שבוע הודיעה המפלגה רק על בחירת "הנהגת המפלגה" מבלי להבהיר האם מדובר במועמדיה לכנסת. בין הנציגים שנבחרו להנהגת המפלגה נמנים סא"ל יונתי בנט, סמח"ט 646; רועי פרנק, מ"מ בחטיבה 12; שלומי דמרי, אחיו של דן דמרי שנרצח בפסטיבל נובה.

#### אחדות לישראל ואורות השחר
מפלגות הימין "אחדות לישראל" (שהוקמה ב-2025) בראשות יועץ פרלמנטרי לשעבר בשם דוד סדון ו"אורות השחר" (שהוקמה ב-2021) בראשות ד"ר יאיר אנסבכר הודיעו ב-13 בדצמבר 2025 על ריצה משותפת בבחירות לכנסת.

## הערות שוליים

*
26
קטגוריה:אירועים עתידיים: פוליטיקה
קטגוריה:2026 בישראל
קטגוריה:בחירות 2026